EVRY โชว์ฟอร์มเด่น! เทรดวันแรกพุ่ง 1,371% แตะ 0.73500 เหรียญ
เหรียญ EVRYNET หรือ EVRY เข้าซื้อขายวันแรกปรับตัวเพิ่มขึ้นแรงกว่า 1,371% แตะ 0.73500 เหรียญ มูลค่าซื้อขายล่าสุดทะลุ 102 ล้านบาท
เหรียญ EVRYNET หรือ EVRY เข้าซื้อขายวันแรกปรับตัวเพิ่มขึ้นแรงกว่า 1,371% แตะ 0.73500 เหรียญ มูลค่าซื้อขายล่าสุดทะลุ 102 ล้านบาท
21 ต.ค. 2564

ผู้สื่อข่าวรายงานว่า วานนี้ (20 ต.ค.64) เหรียญ EVRYNET หรือ EVRY เข้าซื้อขายวันแรกบนกระดาน Gate.io โดยเปิดการซื้อขายที่ระดับ 0.04995 เหรียญ ก่อนขึ้นไปทำจุดสูงสุดที่ระดับ 0.73500 เหรียญ หรือคิดเป็นการปรับตัวเพิ่มขึ้น 0.68505 เหรียญ หรือ 1,371% เทียบจากราคาเปิด ก่อนลงมาทำจุดต่ำสุดที่ระดับ 0.04995 เหรียญ
ขณะที่ล่าสุดเมื่อเวลา 9:15 น. อยู่ที่ระดับ 0.35322 เหรียญ บวกไป 607.14% มูลค่าการซื้อขาย 3.06 ล้านดอลลาร์ (ประมาณ 102 ล้านบาท)
อนึ่ง EVRYNET สำหรับการออกโทเคนมีจำนวน 1,000 ล้านเหรียญ โดยวัตถุประสงค์ในการออกเหรียญเพื่อจะถูกนำไปใช้ใน Ecosystem ของ Evrynet  ดังนี้ เป็นเหรียญไว้จ่ายค่า Gas Fee, เป็นรางวัลสำหรับ Validator node,- เป็นเหรียญ Governance ไว้โหวตกำหนดทิศทางของ chain,- เป็นเหรียญพื้นฐานไว้จับคู่ผูก LP และ เป็นคู่เทรดหลักในการ Swap
ทั้งนี้เหรียญ EVRYNET มีพาทเนอร์เป็นบริษัทยักษ์ใหญ่ในเอเชีย เช่น UOB และ 7-11 เป็นต้น นอกจากนี้ยังมีทีมที่ปรึกษาพัฒนา Blockchain ระดับโลกอย่าง CEO Kyber Network และ CEO Stellar เป็นต้น รวมถึงมีสถาบันใหญ่สนใจเอาเงินเข้ามาลงทุนใน Evrynet และมีค่า Gas ที่คงที่ และคอมมูนิตี้สามารถโหวตปรับเปลี่ยนได้
สำหรับ Evry Network ก่อตั้งขึ้นในปี 2561 เป็นแพลตฟอร์มบริการด้านการเงินแบบอัจฉริยะที่ช่วยจัดหาโครงสร้างพื้นฐานที่ช่วยให้นักพัฒนาและธุรกิจสามารถสร้างแอปพลิเคชันแบบ Centralised/Decentralised Finance (CeDeFi) ได้ไม่จำกัดจำนวน ซึ่งทำงานร่วมกับบล็อกเชนชั้นนำของโลกมากมายเพื่อเป็นนวัตกรรมทางการเงินแห่งอนาคตสำหรับผู้ใช้งานทุกคน